Συμφωνία

υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το σύστημα οικοσημείων που πρέπει να εφαρμοστεί, από την 1η Ιανουαρίου 1999, στη διαμετακομιστική κυκλοφορία της Πρώην Γιουγκοσλαβικής Δημοκρατίας της Πρώην Γιουγκοσλαβικής Δημοκρατίας της Μακεδονίας μέσω της Αυστρίας

A. Επιστολή της Ευρωπαϊκής Κοινότητας

Βρυξέλλες, 29 Οκτωβρίου 2002

Κύριε,

Έχω την τιμή να σας πληροφορήσω ότι, κατόπιν διαπραγματεύσεων μεταξύ της αντιπροσωπείας της Πρώην Γιουγκοσλαβικής Δημοκρατίας της Μακεδονίας και της αντιπροσωπείας της Ευρωπαϊκής Κοινότητας, σύμφωνα με τις διατάξεις του άρθρου 12 παράγραφος 3 στοιχείο β) της συμφωνίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας στον τομέα των μεταφορών, συμφωνήθηκαν τα ακόλουθα:

1. Τα οικοσημεία (δικαιώματα διαμετακόμισης) για βαρέα φορτηγά οχήματα της Πρώην Γιουγκοσλαβικής Δημοκρατίας της Μακεδονίας υπό διαμετακόμιση από την Αυστρία κατανέμονται κατά τον ακόλουθο τρόπο:

>ΘΕΣΗ ΠΙΝΑΚΑ>

Κατανέμονται πρόσθετα οικοσημεία στους χρήστες της "Rollende Landstraße" από την Πρώην Γιουγκοσλαβική Δημοκρατία της Μακεδονίας έως 50 % κατ' ανώτατο όριο του συνολικού αριθμού οικοσημείων για το συγκεκριμένο έτος, ως εξής:

>ΘΕΣΗ ΠΙΝΑΚΑ>

Τα οικοσημεία για τους χρήστες της Rollende Landstraße (RoLa) κατανέμονται στις αρχές της Πρώην Γιουγκοσλαβικής Δημοκρατίας της Μακεδονίας με βάση οικοσημεία για δύο οδικές διαδρομές για κάθε δύο ταξίδια μετ' επιστροφής που πραγματοποιούνται στη RoLa.

Η αυστριακή εταιρεία συνδυασμένων μεταφορών, Ökombi, παρέχει τακτικά κάθε μήνα μηνιαίες πληροφορίες στο Υπουργείο Μεταφορών και Επικοινωνιών της Πρώην Γιουγκοσλαβικής Δημοκρατίας της Μακεδονίας σχετικά με τους χρήστες συνδυασμένων μεταφορών της Πρώην Γιουγκοσλαβικής Δημοκρατίας της Μακεδονίας, υπό διαμετακόμιση μέσω της Αυστρίας.

Tο σύστημα οικοσημείων εφαρμόζεται από την 1η Ιανουαρίου 2002.

Οι διαμετακομίσεις που εκτελούνται υπό τις περιστάσεις που απαριθμούνται στο παράρτημα Α ή εκτελούνται βάσει αδείας της ECMT (ευρωπαϊκή διάσκεψη υπουργών μεταφορών) απαλλάσσονται του συστήματος οικοσημείων.

2. Ο οδηγός βαρέος φορτηγού οχήματος της Πρώην Γιουγκοσλαβικής Δημοκρατίας της Μακεδονίας στο έδαφος της Αυστρίας φέρει και επιδεικνύει για επιθεώρηση, όποτε το ζητούν οι εποπτικές αρχές, είτε:

α) δεόντως συμπληρωμένο τυποποιημένο έντυπο ή αυστριακό πιστοποιητικό, που βεβαιώνει την πληρωμή των οικοσημείων για τη συγκεκριμένη διαδρομή, υπόδειγμα του οποίου περιέχει το παράρτημα Β, εφεξής καλούμενο "οικοκάρτα", είτε

β) ηλεκτρονική διάταξη, τοποθετημένη επί του μηχανοκινήτου οχήματος, η οποία επιτρέπει αυτόματη αφαίρεση των οικοσημείων, εφεξής καλούμενη "οικοπινακίδα", είτε

γ) κατάλληλη τεκμηρίωση, η οποία αποδεικνύει ότι πραγματοποιείται διαμετακόμιση χωρίς οικοσημεία, όπως ορίζεται στο παράρτημα Α ή βάσει αδείας της ECMT, είτε

δ) κατάλληλη τεκμηρίωση, η οποία αποδεικνύει ότι δεν πραγματοποιείται διαμετακόμιση και, όταν το όχημα διαθέτει οικοπινακίδα, αυτή έχει ρυθμισθεί για το σκοπό αυτό.

Οι αρμόδιες αρχές της Αυστρίας εκδίδουν την οικοκάρτα έναντι καταβολής του κόστους παραγωγής και διανομής οικοσημείων και οικοκαρτών.

3. Οι οικοπινακίδες κατασκευάζονται, προγραμματίζονται και τοποθετούνται σύμφωνα με τις γενικές τεχνικές προδιαγραφές που ορίζονται στο παράρτημα Γ. Το Υπουργείο Μεταφορών και Επικοινωνιών της Πρώην Γιουγκοσλαβικής Δημοκρατίας της Μακεδονίας εξουσιοδοτείται να εγκρίνει, να προγραμματίζει και να τοποθετεί τις οικοπινακίδες.

Η οικοπινακίδα προγραμματίζεται έτσι ώστε να περιέχει πληροφορίες σχετικά με τη χώρα ταξινόμησης και τις τιμές εκπομπών NOx του μηχανοκινήτου οχήματος, σύμφωνα με το έγγραφο συμμόρφωσης της παραγωγής (COP), όπως ορίζει το σημείο 4.

Η οικοπινακίδα στερεώνεται στο αλεξήνεμο του μηχανοκινήτου οχήματος. Το σημείο στερέωσής της προσδιορίζεται σύμφωνα με το παράρτημα Δ. Η οικοπινακίδα δεν είναι μεταβιβάσιμη.

4. Ο οδηγός βαρέος φορτηγού οχήματος από την Πρώην Γιουγκοσλαβική Δημοκρατία της Μακεδονίας, ταξινομημένου την ή μετά την 1η Οκτωβρίου 1990, φέρει επίσης και παρουσιάζει, εφόσον του ζητηθεί, έγγραφο COP, υπόδειγμα του οποίου δίδεται στο παράρτημα Ε, ως αποδεικτικό των εκπομπών NOx του οχήματος. Για τα βαρέα φορτηγά οχήματα που ταξινομήθηκαν για πρώτη φορά πριν από την 1η Οκτωβρίου 1990 ή για τα οποία δεν έχει εκδοθεί σχετικό έγγραφο, θεωρείται ότι η τιμή COP είναι 15,8 g/kWh.

5. Το Υπουργείο Μεταφορών και Επικοινωνιών της Πρώην Γιουγκοσλαβικής Δημοκρατίας της Μακεδονίας εξουσιοδοτείται να εκδίδει τα έγγραφα και τις οικοπινακίδες που αναφέρονται στα σημεία 2 έως 4.

6. Εφόσον το όχημα δεν διαθέτει οικοπινακίδα, επικολλάται και ακυρώνεται ο απαιτούμενος αριθμός οικοσημείων στην οικοκάρτα. Τα οικοσημεία ακυρώνονται με υπογραφή, η οποία τίθεται κατά τέτοιον τρόπο ώστε να εκτείνεται τόσο στα οικοσημεία, όσο και στο έντυπο που φέρει τα εν λόγω οικοσημεία. Αντί για υπογραφή, είναι δυνατόν να χρησιμοποιηθεί το αποτύπωμα σφραγίδας.

Η οικοκάρτα με τον απαιτούμενο αριθμό οικοσημείων παραδίδεται στις εποπτικές αρχές της Αυστρίας, οι οποίες με τη σειρά τους παραδίδουν αντίγραφο με την απόδειξη καταβολής.

Εάν το όχημα διαθέτει οικοπινακίδα, κατόπιν επιβεβαίωσης ότι το όχημα πραγματοποιεί διαμετακόμιση για την οποία απαιτούνται οικοσημεία, αφαιρείται αριθμός οικοσημείων ισοδύναμος των πληροφοριών για τις εκπομπές NOx που έχουν εισαχθεί στη μνήμη της οικοπινακίδας του οχήματος, από το σύνολο των οικοσημείων που έχουν καταλογιστεί στην Πρώην Γιουγκοσλαβική Δημοκρατία της Μακεδονίας. Η διαδικασία αυτή πραγματοποιείται με την υποδομή και τη μέριμνα των αυστριακών αρχών.

Η οικοπινακίδα των οχημάτων που πραγματοποιούν διμερείς διαδρομές πρέπει να ρυθμίζεται πριν από την είσοδο στο αυστριακό έδαφος, ούτως ώστε να αποδεικνύεται ότι δεν πρόκειται για διαμετακόμιση.

Σε περίπτωση που χρησιμοποιείται οικοκάρτα και αλλάξει το ρυμουλκό κατά τη διάρκεια της διαμετακόμισης, η απόδειξη πληρωμής κατά την είσοδο εξακολουθεί να ισχύει και πρέπει να διατηρείται. Εφόσον η τιμή COP του νέου ρυμουλκού υπερβαίνει εκείνην που αναγράφεται στο έντυπο, τα πρόσθετα οικοσημεία, που έχουν προσαρτηθεί σε νέα κάρτα, ακυρώνονται κατά την έξοδο από τη χώρα.

7. Συνεχείς διαδρομές, οι οποίες περιλαμβάνουν μία φορά διέλευση των συνόρων της Αυστρίας σιδηροδρομικώς, είτε με συμβατική σιδηροδρομική μεταφορά είτε με συνδυασμένη μεταφορά, και οδική διέλευση των συνόρων πριν ή μετά τη διέλευση σιδηροδρομικώς, δεν θεωρούνται οδικές εμπορευματικές διαμετακομίσεις μέσω της Αυστρίας αλλά διμερείς διαδρομές.

Οι συνεχείς διαμετακομίσεις μέσω της Αυστρίας στις οποίες χρησιμοποιούνται οι ακόλουθοι σιδηροδρομικοί τερματικοί σταθμοί θεωρούνται διμερείς διαδρομές:

Fürnitz, Villach Süd, Sillian, Innsbruck/Hall, Brennersee, Graz.

8. Τα οικοσημεία ισχύουν από την 1η Ιανουαρίου του έτους για το οποίο χορηγούνται έως τις 31 Ιανουαρίου του επόμενου έτους.

9. Οι παραβιάσεις της παρούσας συμφωνίας από οδηγό φορτηγού οχήματος της Πρώην Γιουγκοσλαβικής Δημοκρατίας της Μακεδονίας ή επιχείρηση διώκονται βάσει της ισχύουσας εθνικής νομοθεσίας.

Η Επιτροπή και οι αρμόδιες αρχές της Αυστρίας και της Πρώην Γιουγκοσλαβικής Δημοκρατίας της Μακεδονίας παρέχουν, η καθεμιά εντός των ορίων της δικαιοδοσίας της, αμοιβαία διοικητική συνδρομή για τη διερεύνηση και τη δίωξη των εν λόγω παραβιάσεων, εξασφαλίζοντας ιδίως ορθή χρήση και διακίνηση των οικοκαρτών και οικοπινακίδων.

Έλεγχοι μπορούν να πραγματοποιούνται σε σημείο εκτός συνόρων, κατά τη διακριτική ευχέρεια του κράτους μέλους της Ευρωπαϊκής Κοινότητας, τηρουμένης δεόντως της αρχής της μη διακριτικής μεταχείρισης.

10. Οι αυστριακές εποπτικές αρχές δύνανται, τηρουμένων δεόντως των αρχών της αναλογικότητας, να λάβουν τα ενδεδειγμένα μέτρα, εφόσον ένα όχημα διαθέτει οικοπινακίδα και συντρέχει ένας τουλάχιστον από τους ακόλουθους λόγους:

α) το όχημα ή η μεταφορική εταιρεία στην οποία ανήκει το όχημα έχουν διαπράξει επανειλημμένα παραβάσεις·

β) δεν εναπομένουν επαρκή οικοσημεία στην Πρώην Γιουγκοσλαβική Δημοκρατία της Μακεδονίας·

γ) πρόσωπο άλλο από εκείνα που εξουσιοδοτούνται στο σημείο 3 έχει χειριστεί ή αλλάξει την οικοπινακίδα·

δ) η Πρώην Γιουγκοσλαβική Δημοκρατία της Μακεδονίας δεν έχει χορηγήσει επαρκή οικοσημεία για το όχημα ούτως ώστε να μπορεί να πραγματοποιήσει διαμετακόμιση·

ε) το όχημα δεν διαθέτει τα κατάλληλα έγγραφα σύμφωνα με το στοιχείο γ) ή δ) του σημείου 2, τα οποία να δικαιολογούν γιατί η οικοπινακίδα έχει ρυθμισθεί για να δείχνει ότι πραγματοποιείται διαδρομή χωρίς διαμετακόμιση στο αυστριακό έδαφος·

στ) όταν η οικοπινακίδα που προδιαγράφεται στο παράρτημα Γ δεν έχει φορτιστεί με οικοσημεία που να επαρκούν για να πραγματοποιηθεί η διαμετακόμιση.

Οι αυστριακές εποπτικές αρχές μπορούν, τηρουμένης δεόντως της αρχής της αναλογικότητας, να λάβουν τα ενδεδειγμένα μέτρα, εφόσον ένα όχημα δεν διαθέτει οικοπινακίδα και συντρέχει ένας τουλάχιστον από τους ακόλουθους λόγους:

α) δεν επεδείχθη οικοκάρτα στις εποπτικές αρχές, σύμφωνα με τις διατάξεις της παρούσας συμφωνίας·

β) η οικοκάρτα που επεδείχθη είναι ατελής ή εσφαλμένη, ή τα οικοσημεία της δεν έχουν τοποθετηθεί σωστά·

γ) το όχημα δεν διαθέτει τα κατάλληλα έγγραφα, τα οποία να δικαιολογούν ότι δεν χρειάζονται οικοσημεία.

11. Τα τυπωμένα οικοσημεία προς επικόλληση στις οικοκάρτες διατίθενται ετησίως πριν από την 1η Νοεμβρίου του προηγούμενου έτους.

12. Στην περίπτωση οχημάτων ταξινομημένων πριν από την 1η Οκτωβρίου 1990, των οποίων ο κινητήρας άλλαξε έκτοτε, ισχύει η τιμή COP του νέου κινητήρα. Στην εν λόγω περίπτωση, το πιστοποιητικό που εκδίδεται από την ενδεδειγμένη αρχή αναφέρει την αλλαγή κινητήρα και λεπτομέρειες της νέας τιμής COP για εκπομπές NOx.

13. Οι διαμετακομίσεις απαλλάσσονται της καταβολής οικοσημείων, εφόσον πληρούνται οι ακόλουθοι τρεις όροι:

i) μοναδικός σκοπός της διέλευσης είναι η παράδοση καινουργούς οχήματος ή συνδυασμού οχημάτων από τους κατασκευαστές σε τόπο προορισμού που ευρίσκεται σε άλλο κράτος·

ii) δεν μεταφέρονται προϊόντα κατά τη διέλευση·

iii) το όχημα ή ο συνδυασμός οχημάτων φέρει σχετικά διεθνή έγγραφα ταξινόμησης και πινακίδες εξαγωγής.

14. Οι διαμετακομίσεις απαλλάσσονται της καταβολής οικοσημείων, εφόσον πρόκειται για το σκέλος διαδρομής χωρίς φορτίο που απαλλάσσεται της καταβολής οικοσημείων, όπως προβλέπεται στο παράρτημα Α, και εφόσον το όχημα φέρει κατάλληλη τεκμηρίωση προς απόδειξη των ανωτέρω. Κατάλληλη τεκμηρίωση είναι:

- η φορτωτική, ή

- συμπληρωμένη οικοκάρτα στην οποία δεν έχουν επικολληθεί οικοσημεία, ή

- συμπληρωμένη οικοκάρτα με οικοσημεία, που έχουν επανατοποθετηθεί εκ των υστέρων.

15. Τυχόν προβλήματα που προκύπτουν από τη διαχείριση του καθεστώτος οικοσημείων υποβάλλονται στην επιτροπή μεταφορών κοινότητας/Πρώην Γιουγκοσλαβικής Δημοκρατίας της Μακεδονίας, που προβλέπεται στο άρθρο 22 της συμφωνίας μεταφορών, η οποία αξιολογεί την κατάσταση και συνιστά ενδεδειγμένες ενέργειες. Οποιοδήποτε ληπτέο μέτρο εφαρμόζεται αμέσως και έχει αναλογικό και αμερόληπτο χαρακτήρα.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης

ΠΑΡΑΡΤΗΜΑ A

Διαδρομές για τις οποίες δεν απαιτούνται οικοσημεία

1. Οι περιστασιακές μεταφορές εμπορευμάτων από και προς αερολιμένες, όταν οι πτήσεις αλλάζουν προορισμό.

2. Η μεταφορά αποσκευών με ρυμουλκούμενο επιβατικού οχήματος και η μεταφορά αποσκευών με οχήματα κάθε είδους από και προς αερολιμένες.

3. Η μεταφορά ταχυδρομικών αποστολών.

4. Η μεταφορά οχημάτων που έχουν υποστεί βλάβη ή οχημάτων που χρήζουν επισκευής.

5. Η μεταφορά αποβλήτων και λυμάτων.

6. Η μεταφορά ζωικών υπολειμμάτων.

7. Η μεταφορά μελισσών και γόνου ψαριών.

8. Η μετακομιδή σορού.

9. Η μεταφορά έργων τέχνης για εκθέσεις ή εμπορικούς σκοπούς.

10. Η περιστασιακή μεταφορά εμπορευμάτων για διαφημιστικούς ή εκπαιδευτικούς σκοπούς.

11. Η πραγματοποίηση μετακομίσεων από επιχειρήσεις που διαθέτουν ειδικευμένο προσωπικό και εξοπλισμό.

12. Η μεταφορά εξοπλισμού, εξαρτημάτων και ζώων από και προς θεατρικές, μουσικές, κινηματογραφικές ή αθλητικές εκδηλώσεις, τσίρκα, εκθέσεις ή εμποροπανηγύρεις, καθώς και από και προς θαλάμους ραδιοφωνικών εκπομπών, κινηματογραφικών ή τηλεοπτικών λήψεων.

13. Η μεταφορά ανταλλακτικών για θαλάσσια σκάφη και αεροσκάφη.

14. Η διαδρομή φορτηγού οχήματος χωρίς φορτίο με σκοπό την αντικατάσταση οχήματος που υπέστη βλάβη κατά τη διαμετακόμιση, καθώς και η συνέχιση της διαδρομής με το όχημα αντικατάστασης με χρήση της αδείας που είχε εκδοθεί για το αρχικό όχημα.

15. Η μεταφορά ειδών ιατρικής περίθαλψης σε περιπτώσεις έκτακτης ανάγκης (ιδίως σε περιπτώσεις φυσικών καταστροφών).

16. Η μεταφορά εμπορευμάτων υψηλής αξίας (π.χ. πολυτίμων μετάλλων) με ειδικά οχήματα συνοδευόμενα από αστυνομικές ή άλλες δυνάμεις ασφαλείας.

ΠΑΡΑΡΤΗΜΑ Β

>PIC FILE= "L_2003075EL.003902.TIF">

>PIC FILE= "L_2003075EL.004001.TIF">

>PIC FILE= "L_2003075EL.004101.TIF">

>PIC FILE= "L_2003075EL.004201.TIF">

>PIC FILE= "L_2003075EL.004301.TIF">

>PIC FILE= "L_2003075EL.004401.TIF">

ΠΑΡΑΡΤΗΜΑ Γ

Γενικές προδιαγραφές της οικοπινακίδας

Επικοινωνία περιορισμένης ακτίνας δράσεως μεταξύ σημαντήρα και οχήματος

(Προκαταρκτικά) πρότυπα και τεχνικές εκθέσεις σχετικές με DSRC

Τα ακόλουθα έγγραφα, που έχει δώσει η CEN/TC 278, πρέπει να ληφθούν υπόψη για την επικοινωνία περιορισμένης ακτίνας δράσης μεταξύ οχημάτων και παρόδιας υποδομής:

α) prENV278/9/No 62 "DSRC Physical Layer using Microware at 5,8 GHz"·

β) prENV278/9/No 64 "DSRC Data Link Layer"·

γ) prENV278/9/No 65 "DSRC Application Layer".

Εξέταση τύπου

Ο προμηθευτής της οικοπινακίδας πρέπει να υποβάλει για τις εν λόγω συσκευές πιστοποιητικά έγκρισης τύπου από διαπιστευτικό οργανισμό δοκιμών, από τα οποία να προκύπτει η εκάστοτε τήρηση όλων των οριακών τιμών που καθορίζονται στην ισχύουσα I-ETS 300674.

Συνθήκες λειτουργίας

Η οικοπινακίδα για το αυτόματο σύστημα οικολογικών σημείων πρέπει να εγγυάται την απαιτούμενη λειτουργικότητα βάσει των ακόλουθων συνθηκών λειτουργίας:

- συνθήκες περιβάλλοντος: περιβάλλουσα θερμοκρασία από - 25 °C έως + 70 °C,

- καιρικές συνθήκες: όλες οι αναμενόμενες,

- κυκλοφορία: σε περισσότερες από μία λωρίδες, ρέουσα,

- ταχύτητες: από διακοπτόμενη ("stop and go") έως 120 km/h.

Οι παραπάνω συνθήκες λειτουργίας αποτελούν ελάχιστες απαιτήσεις που θέτουν οι απαιτήσεις των (προκαταρκτικών) προτύπων σχετικά με DSRC.

Η οικοπινακίδα αντιδρά σε μικροκυματικά σήματα προερχόμενα μόνον από εφαρμογές που στηρίζονται από αυτήν.

Οικοπινακίδα

Ταυτοποίηση

Κάθε οικοπινακίδα φέρει αποκλειστικό αριθμό ταυτότητας. Ο αριθμός αυτός, εκτός από τον απαιτούμενο για την αναγνώριση πλήθος ψηφίων, πρέπει επίσης να περιλαμβάνει άθροισμα ελέγχου των εν λόγω ψηφίων για την επαλήθευση της ακεραιότητας.

Εγκατάσταση

Η οικοπινακίδα σχεδιάζεται ώστε να προσφέρεται για εγκατάσταση πίσω από το αλεξήνεμο του φορτηγού ή του έλκοντος οχήματος. Με τη διαδικασία εγκατάστασης πρέπει η οικοπινακίδα να συνδέεται μόνιμα με το όχημα.

Δήλωση διαμετακόμισης

Η οικοπινακίδα πρέπει να διαθέτει σχετική δυνατότητα ώστε να δηλώνεται διαδρομή που εξαιρείται χρέωσης οικοσημείων.

Η δυνατότητα αυτή πρέπει να προκύπτει σαφώς στην οικοπινακίδα για λόγους ελέγχου, είτε να υπάρχει η δυνατότητα μετάθεσής της σε καθορισμένη αρχική θέση. Σε κάθε περίπτωση πρέπει να εξασφαλίζεται ότι για την αξιολόγηση στο σύστημα θα λαμβάνεται υπόψη μόνον το καθεστώς κατά την είσοδο.

Εξωτερικά χαρακτηριστικά

Κάθε οικοπινακίδα πρέπει επίσης να είναι σαφώς αναγνωρίσιμη σε οπτική επισκόπηση. Για το λόγο αυτό πρέπει ο παραπάνω αναφερόμενος αριθμός ταυτότητας να είναι ανεξίτηλος στην επιφάνειά της.

Πρέπει να είναι δυνατή η τοποθέτηση μη αφαιρέσιμης και ανεξίτηλης σήμανσης υπό μορφή έτοιμης αυτοκόλλητης ετικέτας. Η εν λόγω σήμανση περιλαμβάνει τον αριθμό των οικοσημείων του εκάστοτε οχήματος ("5", "6", ... "16").

Οι ειδικές αυτές ετικέτες πρέπει να παρέχουν ασφάλεια έναντι παραποιήσεων, καθώς επίσης μηχανική αντοχή και ανθεκτικότητα στο φως και τη θερμοκρασία. Πρέπει να διαθέτουν επαρκή πρόσφυση ώστε η αφαίρεσή τους να έχει ως αποτέλεσμα την καταστροφή της οικοπινακίδας.

Προβολή της ακεραιότητας

Τα περίβλημα πρέπει να είναι κατασκευασμένο κατά τρόπο ώστε να αποκλείεται εκούσια αλλοίωση των εσωτερικών εξαρτημάτων και κάθε παρέμβαση να είναι εκ των υστέρων ανιχνεύσιμη.

Χωρητικότητα μνήμης

Η οικοπινακίδα πρέπει να διαθέτει επαρκή χωρητικότητα μνήμης ώστε να περιλάβει τα ακόλουθα δεδομένα:

- αριθμό ταυτότητας,

- στοιχεία του οχήματος:

- τιμή COP,

- στοιχεία συναλλαγής:

- προσδιορισμός του συνοριακού σταθμού,

- ημέρα/ώρα,

- καθεστώς της δήλωσης διαδρομής,

- πληροφορίες αποκλεισμού (μαύρη λίστα),

- στοιχεία καθεστώτος:

- ακεραιότητα/προσβολές,

- κατάσταση μπαταρίας,

- καθεστώς κατά την τελευταία επικοινωνία.

Πέραν αυτών πρέπει να προβλέπεται εφεδρεία χωρητικότητας τουλάχιστον 30 %.

ΠΑΡΑΡΤΗΜΑ Δ

Απαιτήσεις τοποθέτησης της οικοπινακίδας

>PIC FILE= "L_2003075EL.004702.TIF">

Η οικοπινακίδα τοποθετείται στην εσωτερική όψη του αλεξήνεμου (παρ-μπριζ) στον ενδεχόμενο χώρο (βλέπε εικονογράφηση) που έχει τις ακόλουθες διαστάσεις:

x= 100 cm

y= 80 cm.

ΠΑΡΑΡΤΗΜΑ Ε

>PIC FILE= "L_2003075EL.004802.TIF">

Β. Επιστολή της Πρώην Γιουγκοσλαβικής Δημοκρατίας της Μακεδονίας

Σκόπια, 12 Δεκεμβρίου 2002

Κύριε,

Έχω την τιμή να σας γνωρίσω ότι έλαβα την επιστολή σας αριθ. SGS2/8274 της 29ης Οκτωβρίου 2002, στην οποία με πληροφορείτε ότι, κατόπιν διαπραγματεύσεων μεταξύ της αντιπροσωπείας της Δημοκρατίας της Μακεδονίας και της αντιπροσωπείας της Ευρωπαϊκής Κοινότητας, σύμφωνα με τις διατάξεις του άρθρου 12 παράγραφος 3 στοιχείο β) της συμφωνίας μεταξύ της Δημοκρατίας της Μακεδονίας και της Ευρωπαϊκής Κοινότητας στον τομέα των μεταφορών, συμφωνήθηκαν τα ακόλουθα:

"1. Τα οικοσημεία (δικαιώματα διαμετακόμισης) για βαρέα φορτηγά οχήματα της Δημοκρατίας της Μακεδονίας υπό διαμετακόμιση από την Αυστρία κατανέμονται κατά τον ακόλουθο τρόπο:

>ΘΕΣΗ ΠΙΝΑΚΑ>

Κατανέμονται πρόσθετα οικοσημεία στους χρήστες της 'Rollende Landstraße' από την Δημοκρατία της Μακεδονίας έως 50 % κατ' ανώτατο όριο του συνολικού αριθμού οικοσημείων για το συγκεκριμένο έτος, ως εξής:

>ΘΕΣΗ ΠΙΝΑΚΑ>

Τα οικοσημεία για τους χρήστες της Rollende Landstraße κατανέμονται στις αρχές της Δημοκρατίας της Μακεδονίας με βάση οικοσημεία για δύο οδικές διαδρομές για κάθε δύο ταξίδια μετ' επιστροφής που πραγματοποιούνται στη RoLa.

Η αυστριακή εταιρεία συνδυασμένων μεταφορών, Ökombi, παρέχει τακτικά κάθε μήνα μηνιαίες πληροφορίες στο Υπουργείο Μεταφορών και Επικοινωνιών της Δημοκρατίας της Μακεδονίας σχετικά με τους χρήστες συνδυασμένων μεταφορών της Δημοκρατίας της Μακεδονίας, υπό διαμετακόμιση μέσω της Αυστρίας.

Tο σύστημα οικοσημείων εφαρμόζεται από την 1η Ιανουαρίου 2002.

Οι διαμετακομίσεις που εκτελούνται υπό τις περιστάσεις που απαριθμούνται στο παράρτημα Α ή εκτελούνται βάσει αδείας της ECMT (ευρωπαϊκή διάσκεψη υπουργών μεταφορών) απαλλάσσονται του συστήματος οικοσημείων.

2. Ο οδηγός βαρέος φορτηγού οχήματος της Δημοκρατίας της Μακεδονίας στο έδαφος της Αυστρίας φέρει και επιδεικνύει για επιθεώρηση, όποτε το ζητούν οι εποπτικές αρχές, είτε:

α) δεόντως συμπληρωμένο τυποποιημένο έντυπο ή αυστριακό πιστοποιητικό που βεβαιώνει την πληρωμή των οικοσημείων για τη συγκεκριμένη διαδρομή, υπόδειγμα του οποίου περιέχει το παράρτημα Β, εφεξής καλούμενο 'οικοκάρτα', είτε

β) ηλεκτρονική διάταξη, τοποθετημένη επί του μηχανοκινήτου οχήματος, η οποία επιτρέπει αυτόματη αφαίρεση των οικοσημείων, εφεξής καλούμενη 'οικοπινακίδα', είτε

γ) κατάλληλη τεκμηρίωση, η οποία αποδεικνύει ότι πραγματοποιείται διαμετακόμιση χωρίς οικοσημεία, όπως ορίζεται στο παράρτημα Α ή βάσει αδείας της ECMT, είτε

δ) κατάλληλη τεκμηρίωση η οποία αποδεικνύει ότι δεν πραγματοποιείται διαμετακόμιση και, όταν το όχημα διαθέτει οικοπινακίδα, αυτή έχει ρυθμισθεί για το σκοπό αυτό.

Οι αρμόδιες αρχές της Αυστρίας εκδίδουν την οικοκάρτα έναντι καταβολής του κόστους παραγωγής και διανομής οικοσημείων και οικοκαρτών.

3. Οι οικοπινακίδες κατασκευάζονται, προγραμματίζονται και τοποθετούνται σύμφωνα με τις γενικές τεχνικές προδιαγραφές που ορίζονται στο παράρτημα Γ. Το Υπουργείο Μεταφορών και Επικοινωνιών της Δημοκρατίας της Μακεδονίας εξουσιοδοτείται να εγκρίνει, να προγραμματίζει και να τοποθετεί τις οικοπινακίδες.

Η οικοπινακίδα προγραμματίζεται έτσι ώστε να περιέχει πληροφορίες σχετικά με τη χώρα ταξινόμησης και τις τιμές εκπομπών NOx του μηχανοκινήτου οχήματος, σύμφωνα με το έγγραφο συμμόρφωσης της παραγωγής (COP), όπως ορίζει το σημείο 4.

Η οικοπινακίδα στερεώνεται στο αλεξήνεμο του μηχανοκινήτου οχήματος. Το σημείο στερέωσής της προσδιορίζεται σύμφωνα με το παράρτημα Δ. Η οικοπινακίδα δεν είναι μεταβιβάσιμη.

4. Ο οδηγός βαρέος φορτηγού οχήματος από τη Δημοκρατία της Μακεδονίας ταξινομημένου την ή μετά την 1η Οκτωβρίου 1990, φέρει επίσης και παρουσιάζει, εφόσον του ζητηθεί, έγγραφο COP, υπόδειγμα του οποίου δίδεται στο παράρτημα Ε, ως αποδεικτικό των εκπομπών NOx του οχήματος. Για τα βαρέα φορτηγά οχήματα που ταξινομήθηκαν για πρώτη φορά πριν από την 1η Οκτωβρίου 1990 ή για τα οποία δεν έχει εκδοθεί σχετικό έγγραφο, θεωρείται ότι η τιμή COP είναι 15,8 g/kWh.

5. Το Υπουργείο Μεταφορών και Επικοινωνιών της Δημοκρατίας της Μακεδονίας εξουσιοδοτείται να εκδίδει τα έγγραφα και τις οικοπινακίδες που αναφέρονται στα σημεία 2 έως 4.

6. Εφόσον το όχημα δεν διαθέτει οικοπινακίδα, επικολλάται και ακυρώνεται ο απαιτούμενος αριθμός οικοσημείων στην οικοκάρτα. Τα οικοσημεία ακυρώνονται με υπογραφή, η οποία τίθεται κατά τέτοιον τρόπο ώστε να εκτείνεται τόσο στα οικοσημεία, όσο και στο έντυπο που φέρει τα εν λόγω οικοσημεία. Αντί για υπογραφή, είναι δυνατόν να χρησιμοποιηθεί το αποτύπωμα σφραγίδας.

Η οικοκάρτα με τον απαιτούμενο αριθμό οικοσημείων παραδίδεται στις εποπτικές αρχές της Αυστρίας, οι οποίες με τη σειρά τους παραδίδουν αντίγραφο με την απόδειξη καταβολής.

Εάν το όχημα διαθέτει οικοπινακίδα, κατόπιν επιβεβαίωσης ότι το όχημα πραγματοποιεί διαμετακόμιση για την οποία απαιτούνται οικοσημεία, αφαιρείται αριθμός οικοσημείων ισοδύναμος των πληροφοριών για τις εκπομπές NOx που έχουν εισαχθεί στη μνήμη της οικοπινακίδας του οχήματος, από το σύνολο των οικοσημείων που έχουν καταλογιστεί στη Δημοκρατία της Μακεδονίας. Η διαδικασία αυτή πραγματοποιείται με την υποδομή και τη μέριμνα των αυστριακών αρχών.

Η οικοπινακίδα των οχημάτων που πραγματοποιούν διμερείς διαδρομές πρέπει να ρυθμίζεται πριν από την είσοδο στο αυστριακό έδαφος, ούτως ώστε να αποδεικνύεται ότι δεν πρόκειται για διαμετακόμιση.

Σε περίπτωση που χρησιμοποιείται οικοκάρτα και αλλάξει το ρυμουλκό κατά τη διάρκεια της διαμετακόμισης, η απόδειξη πληρωμής κατά την είσοδο εξακολουθεί να ισχύει και πρέπει να διατηρείται. Εφόσον η τιμή COP του νέου ρυμουλκού υπερβαίνει εκείνην που αναγράφεται στο έντυπο, τα πρόσθετα οικοσημεία, που έχουν προσαρτηθεί σε νέα κάρτα, ακυρώνονται κατά την έξοδο από τη χώρα.

7. Συνεχείς διαδρομές, οι οποίες περιλαμβάνουν μια φορά διέλευση των συνόρων της Αυστρίας σιδηροδρομικώς, είτε με συμβατική σιδηροδρομική μεταφορά είτε με συνδυασμένη μεταφορά, και οδική διέλευση των συνόρων πριν ή μετά τη διέλευση σιδηροδρομικώς, δεν θεωρούνται οδικές εμπορευματικές διαμετακομίσεις μέσω της Αυστρίας αλλά διμερείς διαδρομές.

Οι συνεχείς διαμετακομίσεις μέσω της Αυστρίας στις οποίες χρησιμοποιούνται οι ακόλουθοι σιδηροδρομικοί τερματικοί σταθμοί θεωρούνται διμερείς διαδρομές:

Fürnitz, Villach Süd, Sillian, Innsbruck/Hall, Brennersee, Graz.

8. Τα οικοσημεία ισχύουν από την 1η Ιανουαρίου του έτους για το οποίο χορηγούνται έως τις 31 Ιανουαρίου του επόμενου έτους.

9. Οι παραβιάσεις της παρούσας συμφωνίας από οδηγό φορτηγού οχήματος της Δημοκρατίας της Μακεδονίας ή επιχείρηση διώκονται βάσει της ισχύουσας εθνικής νομοθεσίας.

Η Επιτροπή και οι αρμόδιες αρχές της Αυστρίας και της Δημοκρατίας της Μακεδονίας παρέχουν, η καθεμιά εντός των ορίων της δικαιοδοσίας της, αμοιβαία διοικητική συνδρομή για τη διερεύνηση και τη δίωξη των εν λόγω παραβιάσεων, εξασφαλίζοντας ιδίως ορθή χρήση και διακίνηση των οικοκαρτών και οικοπινακίδων.

Έλεγχοι μπορούν να πραγματοποιούνται σε σημείο εκτός συνόρων, κατά τη διακριτική ευχέρεια του κράτους μέλους της Ευρωπαϊκής Κοινότητας, τηρουμένης δεόντως της αρχής της μη διακριτικής μεταχείρισης.

10. Οι αυστριακές εποπτικές αρχές δύνανται, τηρουμένων δεόντως των αρχών της αναλογικότητας, να λάβουν τα ενδεδειγμένα μέτρα, εφόσον ένα όχημα διαθέτει οικοπινακίδα και συντρέχει ένας τουλάχιστον από τους ακόλουθους λόγους:

α) το όχημα ή η μεταφορική εταιρεία στην οποία ανήκει το όχημα έχουν διαπράξει επανειλημμένα παραβάσεις·

β) δεν εναπομένουν επαρκή οικοσημεία στη Δημοκρατία της Μακεδονίας·

γ) πρόσωπο άλλο από εκείνα που εξουσιοδοτούνται στο σημείο 3 έχει χειριστεί ή αλλάξει την οικοπινακίδα·

δ) η Δημοκρατία της Μακεδονίας δεν έχει χορηγήσει επαρκή οικοσημεία για το όχημα ούτως ώστε να μπορεί να πραγματοποιήσει διαμετακόμιση·

ε) το όχημα δεν διαθέτει τα κατάλληλα έγγραφα σύμφωνα με το στοιχείο γ) ή δ) του σημείου 2 τα οποία να δικαιολογούν γιατί η οικοπινακίδα έχει ρυθμισθεί για να δείχνει ότι πραγματοποιείται διαδρομή χωρίς διαμετακόμιση στο αυστριακό έδαφος·

στ) όταν η οικοπινακίδα που προδιαγράφεται στο παράρτημα Γ δεν έχει φορτιστεί με οικοσημεία που να επαρκούν για να πραγματοποιηθεί η διαμετακόμιση.

Οι αυστριακές εποπτικές αρχές μπορούν, τηρουμένης δεόντως της αρχής της αναλογικότητας, να λάβουν τα ενδεδειγμένα μέτρα, εφόσον ένα όχημα δεν διαθέτει οικοπινακίδα και συντρέχει ένας τουλάχιστον από τους ακόλουθους λόγους:

α) δεν επεδείχθη οικοκάρτα στις εποπτικές αρχές, σύμφωνα με τις διατάξεις της παρούσας συμφωνίας·

β) η οικοκάρτα που επεδείχθη είναι ατελής ή εσφαλμένη, ή τα οικοσημεία της δεν έχουν τοποθετηθεί σωστά·

γ) το όχημα δεν διαθέτει τα κατάλληλα έγγραφα, τα οποία να δικαιολογούν ότι δεν χρειάζονται οικοσημεία.

11. Τα τυπωμένα οικοσημεία προς επικόλληση στις οικοκάρτες διατίθενται ετησίως πριν από την 1η Νοεμβρίου του προηγούμενου έτους.

12. Στην περίπτωση οχημάτων ταξινομημένων πριν από την 1η Οκτωβρίου 1990, των οποίων ο κινητήρας άλλαξε έκτοτε, ισχύει η τιμή COP του νέου κινητήρα. Στην εν λόγω περίπτωση, το πιστοποιητικό που εκδίδεται από την ενδεδειγμένη αρχή αναφέρει την αλλαγή κινητήρα και λεπτομέρειες της νέας τιμής COP για εκπομπές NOx.

13. Οι διαμετακομίσεις απαλλάσσονται της καταβολής οικοσημείων, εφόσον πληρούνται οι ακόλουθοι τρεις όροι:

i) μοναδικός σκοπός της διέλευσης είναι η παράδοση καινουργούς οχήματος ή συνδυασμού οχημάτων από τους κατασκευαστές σε τόπο προορισμού που ευρίσκεται σε άλλο κράτος·

ii) δεν μεταφέρονται προϊόντα κατά τη διέλευση·

iii) το όχημα ή ο συνδυασμός οχημάτων φέρει σχετικά διεθνή έγγραφα ταξινόμησης και πινακίδες εξαγωγής.

14. Οι διαμετακομίσεις απαλλάσσονται της καταβολής οικοσημείων, εφόσον πρόκειται για το σκέλος διαδρομής χωρίς φορτίο που απαλλάσσεται της καταβολής οικοσημείων, όπως προβλέπεται στο παράρτημα Α, και εφόσον το όχημα φέρει κατάλληλη τεκμηρίωση προς απόδειξη των ανωτέρω. Κατάλληλη τεκμηρίωση είναι:

- η φορτωτική, ή

- συμπληρωμένη οικοκάρτα στην οποία δεν έχουν επικολληθεί οικοσημεία, ή

- συμπληρωμένη οικοκάρτα με οικοσημεία, που έχουν επανατοποθετηθεί εκ των υστέρων.

15. Τυχόν προβλήματα που προκύπτουν από τη διαχείριση του καθεστώτος οικοσημείων υποβάλλονται στην Επιτροπή Μεταφορών Κοινότητας/Δημοκρατίας της Μακεδονίας, που προβλέπεται στο άρθρο 22 της συμφωνίας μεταφορών, η οποία αξιολογεί την κατάσταση και συνιστά ενδεδειγμένες ενέργειες. Οποιοδήποτε ληπτέο μέτρο εφαρμόζεται αμέσως και έχει αναλογικό και αμερόληπτο χαρακτήρα.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής."

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της επιστολής σας. Η επιστολή σας και η παρούσα επιστολή ισοδυναμούν με υπογραφή της παρούσας συμφωνίας μεταξύ της Δημοκρατίας της Μακεδονίας και της Ευρωπαϊκής Κοινότητας.

Ωστόσο, δηλώνω ότι η Δημοκρατία της Μακεδονίας δεν αποδέχεται την ονομασία που χρησιμοποιείται για τη χώρα μου στην επιστολή σας, δεδομένου ότι το συνταγματικό όνομα της χώρας μου είναι Δημοκρατία της Μακεδονίας.

Με εξαιρετική εκτίμηση,

Εξ ονόματος της κυβέρνησης της Δημοκρατίας της Μακεδονίας

Γ. Επιστολή της Ευρωπαϊκής Κοινότητας

Βρυξέλλες, 5 Μαρτίου 2003

Κύριε,

Έχω την τιμή να σας γνωρίσω ότι έλαβα την επιστολή σας της 12ης Δεκεμβρίου 2002.

Η Ευρωπαϊκή Κοινότητα σημειώνει ότι ολοκληρώθηκε η ανταλλαγή επιστολών μεταξύ του προέδρου του Συμβουλίου της Ευρωπαϊκής Ένωσης και του Υπουργού Μεταφορών και Επικοινωνιών της χώρας σας με τις οποίες συμφωνήθηκαν, βάσει των διατάξεων του άρθρου 12 παράγραφος 3 στοιχείο β) της συμφωνίας στον τομέα των μεταφορών που υπεγράφη στις 29 Απριλίου 1997, η μέθοδος υπολογισμού και οι λεπτομερείς κανόνες και διαδικασίες για τη διαχείριση και τον έλεγχο των οικοσημείων μεταξύ των συμβαλλομένων μερών και σύμφωνα με τις διατάξεις του άρθρου 11 και του άρθρου 14 παράγραφος 2 του πρωτοκόλλου αριθ. 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση του 1994 για τη ρύθμιση του συστήματος οικοσημείων που εφαρμόζεται στην Κοινότητα.

Αυτό δεν μπορεί να ερμηνεύεται ως αποδοχή ή αναγνώριση εκ μέρους της Ευρωπαϊκής Ένωσης υπό οιαδήποτε μορφή ή περιεχόμενο, άλλης ονομασίας πέραν της "Πρώην Γιουγκοσλαβικής Δημοκρατίας της Μακεδονίας".

Με εξαιρετική εκτίμηση,

Εξ ονόματος του Συμβουλίου της Ευρωπαϊκής Ένωσης